Vyhodnotenie medzirezortného pripomienkového konania k materiálu :
     „Návrh na zrušenie bodu B.3. uznesenia vlády SR č. 364 zo 25. apríla 2001“ 

	Materiál bol zaslaný na medzirezortné pripomienkové konanie na Úrad vlády SR, Ministerstvo pôdohospodárstva SR, Ministerstvo kultúry SR, Ministerstvo školstva SR a Ministerstvo práce, sociálnych vecí a rodiny SR listom č. 2978/2001-KM z 22. 6. 2001. K pôvodnému návrhu uznesenia, kde sa navrhovalo použitie finančných prostriedkov z  lotérií a číselných hier z kapitoly VPS rozpočtovaných pre vyššie uvedené kapitoly, okrem kapitoly Ministerstva pôdohospodárstva SR, zaujali dotknuté kapitoly jednoznačne nesúhlasné stanovisko s predloženým návrhom. 

	Na odstránenie rozporov sa uskutočnila dňa 29.6.2001 na Ministerstve financií SR pracovná porada za účasti dotknutých rezortov. Na zabezpečenie financovania výstavby rómskych škôl na východnom Slovensku bolo navrhnuté použiť prostriedky štátnych finančných aktív, kam Ministerstvo pôdohospodárstva SR odviedlo nevyčer-pané prostriedky určené na elimináciu dopadu sucha z roku 2000. Toto riešenie korešponduje aj s pôvodným zámerom použitia týchto prostriedkov v duchu uznesení vlády č 364/2001 a 395/2001. S uvedeným návrhom súhlasili všetky zúčastnené strany.

	Materiál sa predkladá na rokovanie vlády bez rozporov.